Haller!
- Hi, baby. - Uy! Ba't nandito ka?
Pinasaya mo naman ako.
Oo, mamaya pa kasi ako papasok.
Papanoorin muna sana kita in action. Mukhang late na ako.
- Kumusta ang morning therapy mo? - Masaya.
Mas mura kaysa sa yoga classes mo.
Basta wag ka lang maoospital.
- Hindi mangyayari 'yan. - Sana nga. Di ako magaling na nurse.
- Ikaw? - Oo.
Di, a.
- Naku! - Bakit?
Di daw makakarating si Esperanza. Tinatrangkaso.
Masusundo mo si Hayley sa daycare?
- Mamaya? - Oo.
- Naku, prelim ko mamaya. - Kanino?
Kay Barnett Woodsen? Wag ka nang magpakahirap. Plead guilty na.
Tuwang-tuwa ka pag gano'n, 'no?
Sige, ako na. Matatapos na ako no'n.
Magpainom ka pag napaabsuwelto ko si Woodsen.
Game ako diyan, Haller.
Good news. Pwede si Eddie sa Friday. Makakapag-date tayo.
Good news nga 'yan.
Marami pa tayong susubukang restaurant.
Pero ang liit ni Eddie. Baka ibalibag lang 'yon ni Hayley.
Magbibihis na 'ko. Salamat sa pagsundo.
Oo naman.
- I love you. - I love you.
- Bye! - Bye!
Nando'n ka sa ballistics testing, Detective.
- Maaari mo bang i-summarize 'yong results? - Sige.
Nag-match 'yong striations ng tinest na bala
sa slugs na nakuha sa mga biktima.
Kumpirmasyon 'yon na 'yong nakitang baril sa kotse ni Mr. Woodsen
ay siya ring baril na ginamit sa pagpatay.
Salamat, Detective.
Mr. Haller?
Opo, Your Honor.
Good morning, Detective.
Ako si Michael Haller mula sa Public Defender's Office.
Alam ko.
Alam mo ding posibleng humarap ang client ko sa death penalty
kaya gusto kong tiyakin na nasunod ang rules sa nangyari.
- Oo naman. - Lilinawin ko lang.
May hindi kilalang witness na nag-tip sa 'yo tungkol kay Mr. Woodsen?
Tama.
Tapos kumuha ka ng search warrant para sa bahay ni Mr. Woodsen
batay sa sinabi ng anonymous source na 'yon?
"Confidential informant" ang tamang term.
Standard procedure 'yon.
Tama. Sige. Tapos sa proseso ng paghahanap n'yo,
nakita n'yo 'yong baril sa kotse ni Mr. Woodsen?
Tama.
Sige, Detective, saan nakaparada 'yong kotse?
Sa garahe ni Mr. Woodsen.
Hindi sa driveway?
Wala siyang driveway.
- Deretso sa kalsada 'yong garahe. - Okay.
At dahil nasa garahe 'yong kotse, wala sa kalsada,
sakop 'yon ng search warrant mo.
Kasi bahay at bakuran lang ni Mr. Woodsen ang sakop, di ba?
Tama.
Pwede mo bang sabihin 'yong lagay ng panahon no'n?
- Panahon? - Oo, lagay ng panahon.
Maulap ba? Umuulan?
A, maulap. Umulan din kalaunan.
In fact, ayon sa National Weather Service,
umulan bandang 11:00 p.m.
Ayon sa report mo,
inihain mo ang warrant sa bahay ng client ko nang 10:30. Tama?
Kung 'yan ang nakalagay, oo.
Kaya hindi pa umuulan pagdating n'yo?
Hindi pa.
Pasensiya na. Your Honor, may point ba 'to?
Actually, meron.
Detective, ito ba 'yong baril na nakita n'yo sa kotse ng client ko?
Oo, ito nga.
Sa kotse niya, na ayon sa 'yo ay nasa garahe niya?
Your Honor, gusto ko sanang mag-request ng recess.
Di na 'yon makakatulong sa 'yo, Mr. Vincent.
Tumestigo ka under oath na saka lang umulan
no'ng nando'n ka na sa bahay ng client ko
at nakaparada ang kotse niya sa garahe pagdating mo.
Sabihin mo nga, Detective,
kung nakaparada sa garahe 'yong kotse bago pa umulan,
bakit basa 'yong bumper?
Maliban kung wala sa garahe 'yong kotse
at nakaparada sa kalsada,
na hindi na sakop ng warrant mo.
May masasabi ka ba?
Paninindigan ko ang testimonya ko.
Your Honor, the defense moves to dismiss.
Nakabatay ang kaso ng prosecution
sa ebidensiyang produkto ng illegal search.
Kung gayon, hindi ito katanggap-tanggap.
Hihingi po sana ako ng hanggang end of the week para sumagot.
Hanggang ngayon lang pwede. Pero wala na ring magagawa 'yon.
Sa susunod, maging masinop ka.
Proud ka ba, Counselor?
Masaya lang akong masusundo ko na 'yong anak ko. Excuse me.
Killer 'yong client mo, alam mo 'yan.
Dapat naisip mo 'yan bago mo binali 'yong rules.
- Kasalanan mo 'yan, di sa 'kin. - Bakit? Sumusunod ka ba sa rules?
Wala ka namang ginawa kundi baliin 'yon para makuha ang gusto mo.
E, di dalawa na tayo.
Tumabi ka na at dadaan ako.
Puro ka kalokohan, Haller.
Balang-araw, may mamamatay dahil sa 'yo.
Baka dapat isipin mo 'yon.
Ba't di mo sinabing si Glory Days pala?
- Sino? - 'Yong pinatay na ibinibintang sa 'yo.
Si Giselle Dallinger. Kilala ko siya bilang Glory Days.
Ngayon ko lang narinig ang pangalang 'yan.
Giselle ang pakilala niya sa 'kin.
Kailan kayo nagkakilala?
Halos isang taon na.
Pinakilala siya ng client kong si Stacy.
"Client"? Anong "client"?
Para akong manager ng mga nasa line of work ni Giselle.
Ano'ng... Bugaw ka?
Hindi ako gano'n.
Facilitator. Coding ang background ko.
Meron akong secure website na may end-to-end encryption.
Vine-verify ko 'yong customers bago makipag-date ang clients ko.
Iwas-panganib.
Nakakaiwas ba?
Hindi 'yon marangal na hanapbuhay,
pero hindi ako namimilit.
Dati nang nasa trabahong 'yon ang clients ko.
Tinutulungan ko lang silang maging safe.
'Yon ang akala ko.
Magkano ang porsiyento mo?
Twenty percent.
Mas malaki sa kinikita ng normal na bugaw.
Kailangan kong makausap 'yong Stacy na nag-introduce kay Glory Days.
Okay. Kunin mo 'yong info kay David, 'yong partner ko.
"Partner"?
Partner in life, hindi sa negosyo.
Ayaw ma-involve ni David do'n.
Nagmakaawa nga siyang itigil ko na.
Huling taon ko na sana 'to
para makaipon tapos makaalis, kaso...
Ikuwento mo nga 'yong gabing namatay si Glory Days.
Okay, ganito kasi.
Pumunta ako sa bahay niya no'n. Wala 'atang nakakita, pero pumunta ako.
Bakit?
May utang kasi siya.
Uy, hindi gano'n 'yon. Mukha ba akong nambubugbog ng babae?
Wala sa itsura 'yon, Julian.
Pero hindi ko ginawa 'yon, okay? Hindi ako gano'n.
Nag-away ba kayo?
Oo! I mean, sabog si Giselle no'n, na dati niya pang problema.
Para siyang baliw. Siya ang nanakit, hindi ako.
Tinulak ko lang siya.
Dalawa dapat ang date niya no'n
pero kulang 'yong pera niya kasi di sumipot 'yong pangalawa.
Naniwala ka ba sa kanya?
Hindi, pero wala na akong magawa kaya umalis na lang ako.
Bandang alas-onse 'yon. Iniwan ko siyang maayos. Seryoso.
Gusto ko si Giselle. Pag hindi siya sabog, ha.
Siya ang nagsabing tawagan kita.
Sabi niya, the best ka daw.
Ewan ko lang, Julian. Sobrang gulo nito.
Naging close kasi kami.
Mamatay man ako, hindi ko ginawa 'yon.
Naiintindihan kita. Okay lang sana 'yong gano'n, pero iba 'to.
Sasamahan kita sa arraignment mo.
Tapos pag-iisipan ko muna, okay?
Pansamantala, paano 'yong fee ko?
Walang problema. Ipapadala ko bukas sa office mo.
Hindi ko lang...
Hindi ko na kaya dito.
Naiintindihan mo ba? Hindi ako mabubuhay dito.
Wala akong magagawa kung hindi sabihin 'yong sinasabi ko sa clients ko.
Maging alisto, wag maingay. Ko-contact ako.
Nasa Hawaii ang mama ko.
Pupunta muna ako do'n. Baka tumagal ako do'n.
Hello?
Oo, si Mickey Haller 'to.
Ha? Okay lang siya?
- Legal, okay ka lang? - Bakit pumunta ka pa dito?
Siyempre, para sa 'yo. Ano'ng nangyari?
Di nila nagustuhan 'yong resulta ng ilang test na ginawa nila.
Minor heart disorder lang.
Legal, walang minor na heart disorder.
Sa edad na 'to, pag di mo ikinamatay, minor 'yon.
Ba't nakatayo ka lang diyan?
Balitaan mo naman ako para may maisip akong iba.
Marami ka nang problema, dadagdagan ko pa?
E, ano'ng gagawin ko? Kakain ng Jell-O? Manonood ng Court TV?
Sabihin mo na, kahit di maganda.
Sira ka talaga.
Sige na nga.
Tanda mo si Glory Days?
'Yong call girl. 'Yong tumestigo para sa 'yo.
Oo. Ayun.
Sabi niya, titira na siya sa Hawaii.
Alam mo 'yon, para magbagong-buhay. Pinadala niya pa 'to.
Tapos?
Tingnan mo 'yong postmark.
Hindi 'yan galing sa Hawaii. Galing 'yan sa Van Nuys.
Nagsinungaling siya. Di siya umalis sa LA.
Nag-iba lang ng pangalan, pero nagbenta pa rin ng laman.
Bata, hindi lahat, maililigtas mo.
Alam ko 'yon, pero...
Patay na siya, Legal.
Pinatay siya,
tapos tinawagan ako ng suspect na inaresto dahil 'yon daw ang bilin niya.
Bata, dinaig mo pa ang erpat mo sa kuwentong 'to.
Sino 'yong suspect?
Manager daw. Pero wala sa itsura niya, e.
Wala sa itsurang papatay? Maniwala ka, iba-iba ang itsura nila.
Pero dalawang beses nilabanan ni Glory si Russell Lawson.
Kaya niyang lamunin 'yong suspect.
E, si Russell Lawson?
Nakakulong siya,
pero paano kung nagbayad ng hitman?
Sa tingin ko, hindi, e. Mag-isang kumikilos si Russell.
Nae-excite siya sa pagpatay, di sa pag-upa ng hitman.
So, sino pa'ng iba?
Marami siguro siyang nakilalang kakaibang lalaki.
Meron ngang isa.
Di ba ginawa kong pain si Glory para mahuli si Russell?
Di ba idea ko 'yon?
Nakakulong si Glory no'n
dahil sa cocaine na nakuha niya sa cartel boss na si Hector Moya.
Ikinuha ko siya ng deal.
Tumestigo siya laban kay Moya para makalaya.
Di mo nabanggit 'yan.
Anonymous naman siguro 'yon, ano?
Oo, pero paano kung nalaman ni Moya?
Sindikato 'yon. 'Yon 'yong tipong gaganti talaga.
Bata, ginawa mo ang dapat gawin ng mahusay na abogado.
Napalaya mo 'yong client mo.
Hindi mo kasalanan 'yon.
Ba't pakiramdam ko, kasalanan ko?
Di ko na alam ang gagawin. Tatanggapin ko ba 'yong case?
Ikaw lang ang makakasagot niyan.
Pero kailangan mong mag-ingat.
Seryosong kalaban 'yang mga cartel.
Kung hinabol niya 'yong nagsumbong,
posibleng habulin niya rin 'yong abogado no'n.
'Yan nga ang kinakatakot ko.
Tinakot mo 'ko, ha.
Awoo!
Hindi ako traidor, Mickey, alam mo 'yan.
Pwede akong balikan no'n. Dealer 'yon, di ba?
Ayaw mo bang lumaya?
Morning, Izzy. Ayos ka lang?
A, sa tingin ko.
Dumating 'yong David.
Dala niya daw 'yong bayad ni Julian La Cosse.
Kumpleto ba?
Ikaw ang magsabi.
Ano 'to?
Mabigat.
May nagbayad na ng alahas dati. First time 'tong gold bar.
Bayad? Nasa honeymoon ako, tumanggap ka ng case?
Ba't nandito kayo? Di ba dapat nasa Los Cabos kayo?
Inulan kami.
Magbabakasyon kami sa Italy pag binigyan mo kami ng one month off,
na hindi mangyayari.
- Totoo ba 'yan? - Aalamin pa natin.
Ipa-check mo kay Marvin Beedleman kung magkano.
Tawagan mo muna. Baka nagsisiyesta 'yon.
- Ano 'yong case mo? - Si Glory Days.
Ano'ng meron?
Patay na siya.
Pinatay siya.
- Ha? - Oo. Lumapit sa 'kin 'yong inaresto nila.
Sayang 'yong honeymoon n'yo, pero masaya ako kasi kailangan ko kayo.
Pinatay?
Nasa Hawaii na siya, a?
Mahabang kuwento.
Iba siguro ang kuwentong 'yan sa kuwento ng mga pulis.
Oo. Tanda n'yo si Hector Moya?
'Yong sa drug cartel. Nalaman niya kayang nagsumbong si Glory Days?
Sa tingin ko, posible.
Pwede mong itanong kay Maggie kung sa'n siya dinala ng state, di ba?
'Yon nga. Mukhang di naman siya dinala kung saan.
Nag-research ako kagabi.
Hinanap ko 'yong case niya sa state database.
Wala akong nakita, kaya baka na-involve 'yong feds.
O baka pinalaya siya dahil nakipag-deal na manlalaglag ng iba.
Ipaalala mo nga, tataasan ko 'yong insurance ko.
Pag napaano ako, gusto kong siguraduhing okay si Winston.
Walang mangyayari sa 'yo.
Oo, e, ikaw? Sure ka ba sa ginagawa mo?
Hindi, pero dapat maging sure ako kung tatanggapin ko 'yong case.
Tatanggapin mo ba?
Hindi ko alam. Personal 'to.
Na laging di maganda ang resulta.
Unahin natin ang dapat unahin.
Paki-check 'yong crime scene.
Pinatay siya sa apartment niya.
Hindi sa dati. May bago siyang identity, e.
Nasa file na lahat ng info.
Kailangan ko din 'yong autopsy report.
Sabi ng ME... Teka lang.
Hayley?
Okay, kalma lang. Ano'ng nangyari?
Inaresto nila si Eddie.
Eddie? Sinong Eddie?
Eddie Rojas. 'Yong babysitter ko noon. Anak ng yaya ko.
Si Eddie na maliit?
Oo, nang-carjack daw sa Beverly Hills.
Anak, si Eddie Rojas, hindi no'n abot ang pedal.
Tinawagan ni Mrs. Rojas si Mama, pero nasa San Diego siya.
Tulungan mo siya. May hearing daw ngayon.
Pinagpi-plead guilty siya ng public defender.
Kung 'yon ang tingin ng PD, dapat gawin na niya.
Hindi 'to isa sa guilty clients mo. Si Eddie 'to.
Okay? Imposibleng nang-carjack siya.
Ayaw mo bang gumawa ng mabuti, maiba naman?
Sa Beverly Hills ba?
Eddie?
- Eddie Rojas. - Mr. Haller, ba't andito kayo?
Naku, Eddie, ang laki mo na, ha?
Napagod akong ma-bully kaya nag-work out ako mula high school.
- Mabuti naman. - Teka, hahawakan n'yo 'yong kaso ko?
Sabi ko kay Mama, wag na kayong...
Ayos lang. Dati kong katrabaho 'yong public defender mo.
Isa pa, magagalit si Hayley kung hindi. Ikuwento mo 'yong nangyari.
Okay, wala akong kina-carjack. Hindi gano'n 'yon.
Okay. E, ano?
Pinuntahan ko 'yong kaibigan kong waiter sa sosyal na restaurant.
Nasa labas ako. May humintong lalaking naka-Lambo na may trophy wife.
Okay. Tapos?
Nakatayo lang ako do'n,
tapos hinagis niya 'yong susi at ten dollars. Sabi, "Wag mong ilayo."
Akala niya, ikaw 'yong valet.
Oo. Nangyari na 'yon dati.
Saka ang cheap. Lamborghini, tapos ten dollars ang tip?
Okay, lumalayo ka na sa topic. Ano'ng ginawa mo?
Okay.
Kinuha ko 'yong kotse.
Mali. Dapat sinabi kong hindi ako valet, pero di ko ninakaw 'yon.
Di ako nang-carjack. Pinarada ko lang sa kabilang street.
Gusto ko lang siyang turuan ng leksiyon.
So binigay niya 'yong kotse sa 'yo under false pretenses?
Oo. False pretenses niya, hindi sa 'kin.
Tama. Baka maibaba ko 'to hanggang joyride.
Magkaka-probation ka. Susubukan kong ipabura after one year.
Isang taon akong may record?
Titingnan ko. Kailangan ko munang kumain.
Hindi ako nag-breakfast. Ikaw?
Wag na po. Hindi po ako kumakain ng processed food.
Gusto n'yo ng carrot stick?
Hindi na, salamat. Hintayin mo 'ko dito, okay?
Sa Cabo kami nag-honeymoon para maupo sa beach,
hindi para magbuo ng puzzle
na kulang nga pala ng dalawang piraso, tapos hindi pa pangkanto.
Kaya walang nag-a-avail ng travel insurance, e.
Kung hindi covered 'yong inulan,
ano'ng iko-cover n'yong event?
Ano? Ebola?
Sandali. May tumatawag sa 'kin pero hindi pa tayo tapos.
Saglit lang.
Uy, Izzy. May kaaway akong insurance agent.
Magkano 'yong gold bar?
Fifty-six thousand. Dineposit ko na 'yong tseke.
Fifty-six? Hallelujah.
Uy, may time ba si Mickey mamayang hapon?
Nasa court siya. Bakit?
Kumakain kami ng friend ko ngayon.
Inofferan siyang mag-choreo ng TV show. Ipapa-check niya sana 'yong kontrata.
Pwede ko namang i-check.
- Sure ka? Okay lang? - Practice ko na din 'yon.
Hindi ko siya sisingilin kasi di pa naman ako abogado.
Salamat. Ang bait mo. Dadalhin ko diyan after lunch.
Wala 'yon. Mamaya na lang.
Okay, asan na tayo?
Aba, binabaan mo talaga ako?
- May maitutulong ba ako? - Sana.
Ako si David Lyons. Nagbayad ako para kay Julian.
A, 'yong gold bar.
Partner ako ni Julian. Kailangan kong makausap si Mickey.
Nasa court pa siya. Ako si Lorna Crane, katrabaho niya. May maitutulong ba 'ko?
Baka pwede na siyang mailabas ASAP.
Kasi...
Gusto mong maupo? Baka gusto mo ng tsaa?
Kailangan n'yong maintindihan. Di kriminal si Julian.
IT guy siya, alam mo 'yon? Di niya kakayanin do'n.
Kailangan mong maging handa.
Murder ang ibinibintang kay Julian.
Kahit sino pa siya,
malaki ang ise-set nilang piyansa, kung iga-grant man.
Ayos lang. Kaya naming magbayad. Marami pa kaming gold.
Maitanong ko lang, bakit gold?
Mahabang kuwento.
Mainit kasi sa mata ng IRS 'yong kita ni Julian.
Mas safe 'yon kaysa ibangko.
Balak sana naming umalis sa LA. Lumayo sa kabihasnan, alam mo na.
Parang survivalists?
Sabi ni Julian, "realist" daw.
Alam mo kasi...
eight years na kaming nagsasama.
Hindi siya perfect, pero mahal ko siya.
Saka wala siyang pinatay. Di niya magagawa 'yon.
Sana hindi niya ikamatay 'to.
Anong oras 'yon, humigit-kumulang, Officer?
Mga 12:30.
May APB nang inilabas para sa carjacking.
Nakita kong pumarada 'yong defendant sa Crescent
sakay ng kotseng katulad ng ninakaw.
Tapos ano'ng ginawa mo?
Hinuli ko 'yong defendant.
No'ng malinaw nang ilegal niyang nakuha 'yong kotse,
inaresto ko na siya.
Salamat, Officer Gibbons.
Your witness, Mr. Haller.
Officer Gibbons,
'yong lugar kung saan mo nakitang pumarada si Mr. Rojas,
gaano kalayo 'yon
sa pinangyarihan ng diumanong carjacking?
Nasa four blocks.
Four blocks.
Hindi malayo 'yon, ha.
Sa karanasan mo,
karaniwan bang iniiwan ng nang-carjack
ang kotse four blocks away?
Hindi.
- Pero di lang 'yon ang ginawa niya. - Ano?
Sa kurso ng imbestigasyon,
nakita namin sa traffic footage
na minaneho nang husto ng defendant ang kotse.
Traffic footage? Your Honor, walang nabanggit na footage...
Dahil kahapon lang po nakita ni Officer Gibbons.
Ni hindi ko pa nga po nare-review.
Preliminary hearing 'to, Mr. Haller. Hindi trial.
May 15 minutes ka para i-review.
- Sige po, Your Honor. Salamat. - Sige.
Maikling recess muna, tapos ituloy natin.
Akala ko ba, ipinarada mo lang?
Lamborghini 'yon.
Tinest drive ko muna. Di mo ba gagawin 'yon?
Sinabi ko na 'to sa pulis.
Oo nga, pero may client kaming on trial for murder.
Kaya... malay mo, may makatulong.
Inosente ba siya? 'Yong client n'yo?
Until proven guilty. Gano'n ang kalakaran.
Ay. Gusto mo ba?
Indica 'to. Pampawala ng nerbiyos.
Di na, salamat. Marami pa akong gagawin. Kailangan kong maging alisto.
Baka pwede ka nang magkuwento.
Sige.
Kakauwi ko lang no'n galing sa trabaho
tapos narinig kong may kaaway si Giselle.
Ayos lang ba kung...
Ay, sige.
Manipis 'yong dingding?
Hindi.
- Okay lang? - Sige lang.
Madalas mong naririnig pag maingay 'yong mga kapitbahay mo?
Hindi madalas, pero iba 'yong ingay nila no'n.
Galit 'yong lalaki. As in. Paulit-ulit siya, "Wag mo 'kong niloloko!"
Nakita mo ba 'yong lalaki?
Hindi, pero no'ng umalis siya,
binagsak niya 'yong pinto. Umuga 'yong dingding.
Maya-maya, naamoy ko 'yong usok.
Usok?
Oo, dahil sa sunog sa kabila.
Tumawag ako sa bombero,
pero pagdating nila, naapula na dahil sa sprinklers.
Nilagyan nila 'yong buong building a year ago.
City codes daw.
Okay.
Pwede pang magtanong?
Kumakain ka kaya ng gummies mo no'ng gabing 'yon?
Hindi. Hindi pwede pag nagtatrabaho.
Sabi mo, delivery ang trabaho mo. Ano 'yon, DoorDash?
Hindi, ganja. Nagde-deliver ako ng ganja.
Minsan, shrooms, pero sideline lang 'yon, kaya...
Okay.
Mr. Schwartz, ito 'yong footage na ipinakita ni Officer Gibbons
mula sa 405 Freeway.
Kilala mo ang kotseng 'yan?
Opo, kotse ko 'yan. Kita naman sa plaka.
'Yong lalaking nagmamaneho ng kotse mo sa litrato, nakikilala mo ba?
'Yong nang-carjack sa 'kin.
Nandito ba siya ngayon?
Siya. 'Yang nakaupong 'yan.
Pakitala sa record na kinilala ng witness ang defendant.
Ngayon, Mr. Schwartz,
pakisalaysay nga ang nangyari no'ng gabing 'yon.
Mabilis 'yong pangyayari, pero susubukan ko.
Napahinto ako sa stoplight no'ng pauwi ako.
Nakababa 'yong top tapos paglingon ko,
tinututukan na ako ng baril ng lalaking 'yan.
Pinababa niya ako. Takot na takot ako.
Tapos sumakay na siya, umalis.
Anong oras 'yon nangyari?
Bandang 11:00 p.m.
Pero inabot pa nang halos isang oras bago mo ni-report sa pulis.
Pwede mong ipaliwanag?
Na-shock ako.
Akala ko, mamamatay na 'ko.
Naisip ko 'yong maganda kong asawa.
Gusto ko lang makauwi sa kanya.
Tumawag ako ng sasakyan. Pag-uwi ko, tumawag na ako sa pulis.
Hindi 'yan 'yong kasama niya no'n. Blonde 'yon, mas bata.
Salamat, Mr. Schwartz.
Mr. Haller?
Kakausapin ko lang po sana saglit 'yong client ko, Your Honor.
'Yong susing hinagis niya sa 'yo. nasa key chain ba o valet key?
Valet key. Bakit?
- Mahilig ka bang sumugal? - Aba, hindi.
'Yon lang. Mali ang pinuntahan mo.
Good afternoon, Mr. Schwartz.
Ayon sa salaysay mo, umuwi ka pagkatapos ng carjacking, tama?
Tama.
Gabi na 'yon. Hinintay ka ba ng asawa mo para pagbuksan ng pinto?
Hindi. Ayokong magising siya, kaya pumasok na ako.
Okay. May smart lock ba 'yong pinto n'yo?
Objection. Ano'ng relevance no'n?
Ay, Your Honor, tatlong tanong na lang, makikita n'yo na 'yong relevance.
Tatlo lang, Mr. Haller. Sagutin mo ang tanong, Mr. Schwartz.
Wala kaming smart lock.
Kaya gumagamit ka ng susi para buksan 'yong pinto?
- Ano pa ba'ng gagamitin? - Mr. Schwatrz.
Pasensiya na, Your Honor.
Oo, ginamit ko 'yong susi ko.
Mabuti. Dala mo 'yong susi ngayon? Pwede mong ipakita?
- Eto. Masaya ka na? - Okay.
Your Honor, tatlong tanong na po 'yon.
Dadako na tayo sa relevance.
Na-establish natin
na nasa iisang keychain ang susi ng bahay at kotse mo.
Na ginagawa din ng iba.
Tama. Kaya nga ako nalilito.
Kung nasa key chain mo 'yong susi ng bahay,
at kinuha 'yan ng client ko kasama ng kotse mo,
paano mo nabuksan 'yong pinto ng bahay?
Maliban kung di niya kinuha 'yan.
Kasi binigay mo 'yong valet keys sa restaurant no'ng kasama mo...
Actually, pasensiya na.
Hindi 'yong susi sa key chain ang ginamit ko.
'Yong nakatagong susi sa ilalim ng bato...
Sinungaling ka talaga!
Order!
Nilipat ko 'yon last month!
Kasama mo na naman siya, 'no?
Inimbento mo lang 'to para di ka mahuli.
Tumahimik kayo, kung hindi, ilalabas na kayo.
Hindi gano'n 'yon.
Napagkamalan mo lang 'tong valet?
Hindi ka lang gago, racist ka pang gago ka!
Bailiff, pakilabas na siya!
Counsel, ten-minute recess. Ayusin n'yo 'to bago natin ituloy.
Binigay niya 'yong susi sa client ko. Consent 'yon.
Para iparada, oo. Hindi para ipangarera.
Misdemeanor joyriding. Isang taon sa county, limang libong multa.
Nagpapakabait na 'ko. Pwede ko pang kasuhan ng felony 'yon.
E, di kasuhan mo. Gusto mong marinig ng jury sa LA
kung paano diniscriminate ng nambababaeng asawa ang client ko?
Inakusahan pa ng imbentong krimen para pagtakpan 'yong kalokohan niya.
Ano'ng mangyayari sa win-loss record mo?
So, walang multa, time served,
pipirmahan mo 'yong dokumento para mabura agad 'yong record.
Pero kung gusto mong kasuhan si Mr. Schwartz
sa pagfa-file ng false police report,
I'm sure tetestigo 'yong client ko.
Sige na nga.
Grabe. Buti, nakita mo 'yong mga kalokohan nila sa kontrata.
Pipirmahan ko na sana, pero kinutuban akong may mali.
Lagi mong susundin ang kutob mo,
puwera kung sabihin niyang magpakasal ka sa Vegas.
Kokomentuhan ko 'to, tapos ibabalik sa 'yo para maayos natin.
Maraming salamat ulit.
Wala 'yon. Good luck at break a leg.
Wag pala 'yong break a leg.
- Ang laking tulong nito. Salamat. - Wala 'yon.
Mamansin ka pa rin pag busy ka na sa TV, ha.
Oo naman. Promise.
Ayos ka lang?
Masama bang mainggit?
Kay Cat?
Sabay kaming nag-umpisa.
Lalabas na siya sa TV,
samantalang di ko mapaayos 'yong sahig ng studio ko.
Minsan, pakiramdam ko, ang layo ko na sa goals ko.
Iba-iba ang landas natin.
Nag-drop out ako sa law school, pero ga-graduate na ako.
Nag-detour lang nang konti. Gano'n ka rin.
Tama ka. Minsan kasi, nasa-stuck ako sa paulit-ulit na delubyo.
May nabasa ako. Pag nag-focus ka sa hinaharap, magkaka-anxiety ka.
Pag sa nakaraan naman, pwede kang ma-depress.
Kaya mag-focus ka sa ngayon.
- Teka. Buddhism ba 'yan? - Buddhism ba?
- Ako na ba ang next Dalai Lama? - Pwede.
- Uy! - Hala!
- Hayley, ano'ng ginagawa mo dito? - Hi!
Sinuportahan ko si Eddie sa court.
Napabasura ni Papa 'yong kaso.
Nahuli niyang nagsisinungaling 'yong lalaki sa stand.
Magician ang tatay mo.
O magaling maghanap ng butas.
Trabaho ko 'yon, kahit sino pa ang client.
- Salamat, Mr. Haller. - Oo naman.
Gagawan ko ng paraan 'yong bayad. Maghahanap muna ako ng trabaho.
Sabi ni Mama, personal trainer ka daw sa gym.
Nalaman ng manager na naaresto ako, kaya tinanggal niya 'ko.
Ano? Grabe naman.
Hayaan mo na. Para ka na naming kapamilya. Libre na 'yon.
Hindi pwede. Magbabayad ako, kahit hulugan.
Alam mo, may paraan nga para mabayaran mo siya.
May lisensiya ka ba?
Ano ka ba, Izzy?
Kailangan ko ng kapalit. Kailangan mo din ng proteksiyon.
Ay, oo! Perfect 'yan!
Agree ako sa pagkakaro'n ng backup, lalo na ngayon.
May self-defense training ka ba?
Actually, black belt ako sa judo.
Sorry. Ano'ng meron?
Eddie, gusto mo bang maging driver ko?
Seryoso?
Kung gusto mong magbayad, pwede kong ikaltas nang paunti-unti.
Ganyan ang ginawa ko noon. Umubra naman.
Seryoso ba talaga 'yon?
Subukan muna natin.
Wag mong igagaya sa Lamborghini 'yong Lincoln ko.
Safe akong magmaneho. Wala ni isang gasgas 'yon.
Sumunod nga ako sa speed limit,
kahit Lamborghini 'yong minamaneho ko.
Sige.
Salamat.
Hindi mo 'to pagsisisihan, Mr. Haller.
Puwera kung 'yan ang itatawag mo sa 'kin.
Makakagawa na ako ng personal training roster ko nito.
Magsosolo na ako.
Pwedeng ikaw ang unang client ko. Nagwo-work out ka ba?
Ano'ng nakakatawa? Nagte-tennis ako. Nagsu-surf.
Okay. Dagdagan na lang natin ng weight training saka diet regimen.
- Tamang-tama talaga 'to. - Masaya 'to.
Preliminary autopsy findings.
May dalawang fracture ang hyoid bone ni Glory.
Ibig sabihin, posibleng sinakal siya kaya namatay.
Sabi ng coroner, namatay siya sa pagitan ng 11:00 p.m. at 3:00 a.m.
Inamin ni Julian na nando'n siya bandang 11:00.
Oo, pero nagkasunog din pala sa apartment niya no'ng gabing 'yon.
Dumating 'yong bombero nang 11:43.
Anong klaseng sunog?
'Yong unang suspetsa, nakatulog si Glory na naninigarilyo,
pero maru-rule out 'yon ng fractured hyoid bone niya.
11:43. 43 minutes nang wala si Julian no'ng dumating 'yong bombero.
Sapat na 'yon para patayin si Glory
ng tao ni Moya.
Oo nga, pero bakit may sunog?
Di ko pa nakukuha 'yong police report,
pero ang hula ko, sinunog nila para burahin ang ebidensiya.
Hindi nila inakalang may bagong sprinkler system do'n.
Pero ba't buburahin pa ng taga-cartel ang ebidensiya?
Pinagyayabang nila pag pumapatay sila.
Hindi, US 'to, hindi Mexico.
Di nila mababayaran ang pulis dito. Hindi lahat.
Sige, magaling. Magpalalim pa tayo.
May koneksiyon si Glory Days kay Moya. Hanapin natin 'yon.
Morning, Mr. Haller.
Good morning, Eddie.
- Ang ganda ng panahon ngayon. - Oo nga.
Hindi mo kailangang buksan 'yong pinto. Salamat.
Ano 'to?
Paborito kong pampagising.
Kale, burdock root, saka nettle leaf. Tikman mo.
Di ba?
Parang umiinom ng sariwang damo.
Gano'n nga mismo 'yong lasa.
Bakit? May problema?
Safety first po.
Oo nga pala. Tama.
Kailangan kong malaman ang nangyari no'ng gabing 'yon.
Sinabi ko na lahat.
May fracture 'yong leeg ni Glory.
Sinakal siya hanggang mamatay.
Kung di ikaw ang gumawa no'n, kailangan ko ng ituturo.
Naiintindihan mo?
Sabi mo, dalawa ang date niya no'n. Sino-sino?
Mga bagong customer.
'Yong isa, si Brad Nelson, o Nielsen 'ata.
'Yong isa, si Price. Daniel Price.
Parehong nag-book online, cash payment. Standard 'yon.
Ayaw nila ng paper trail, ayoko ng crypto.
'Yong una, may room sa Peninsula. 'Yong pangalawa, sa Roosevelt.
- Tanda mo 'yong room numbers? - Nasa server.
Ilang oras siyang di nagparamdam, kaya tinawagan ko na.
Sabi niya, okay daw 'yong una, pero hindi sumipot 'yong pangalawa.
Ba't mo naisip na nagsinungaling siya?
Kasi ginawa na niya noon 'yon.
Tinawagan ko 'yong hotel saka 'yong lalaki in advance.
Para ma-verify na hindi scam o setup.
- Saka mo siya pinuntahan? - Oo.
Maniningil sana ako bago niya ubusin sa drugs 'yong pera.
Tapos no'ng sinaktan ka niya, itinulak mo lang siya?
Hindi! I mean...
Oo. Pero baka hinawakan ko siya para patigilin siya, okay?
Sa'n mo siya hinawakan?
Sa leeg ba, Julian?
Hinawakan mo siya sa leeg?
Oo, para lang pigilan siya.
- Nagsinungaling ka. - Hindi, teka, please.
- Sa iba ka na lang. - Hindi.
Alam kong malala 'to, pero hindi ako killer. Hindi talaga.
Maniwala ka naman, kahit para kay Giselle na lang.
O Glory, kung ano'ng pangalan niya. Kaya niya ako pinadala sa 'yo, di ba?
Ano'ng sinasabi mo?
Sabi niya, pag may nangyari, sabihin ko kay Mickey. Alam niya ang gagawin.
Tapos biglang patay na siya, pinagbintangan na 'ko.
Kaya kita tinawagan.
Ano 'to?
Conflict of interest waiver.
Dati kong client si Glory. Kailangan mong pirmahan 'yan.
Para maging abogado mo 'ko.
Okay.
Tara na.
Okay.
Sinabi niya 'yon? "Sabihin mo kay Mickey. Alam niya ang gagawin?"
Oo daw.
Diyos ko. Para ka niyang kinakausap kahit patay na siya.
- Tingin mo, inosente si Julian? - Hindi pa ako sure.
Makakakuha lang ako ng sagot pag tinapos ko 'to.
Unahin natin 'yong arraignment. Alam mo na kung sino'ng prosecutor?
Oo, andito 'yong pangalan.
Bago daw.
Kakalipat lang sa LA galing sa Riverside.
Andito 'yon, e. Saan ko ba nilagay 'yon?
- Sandali lang, ha. - Sige.
- Haller. - Uy, Detective.
Hindi na.
Maaga akong nag-retire.
Oo, balita ko nga.
Wala akong choice, e.
Pagkatapos ng ginawa mo sa Woodsen case,
bumagsak 'yong career ko.
Pero ayos lang. Nakabangon ako.
Investigator na ako ng DA's office.
A, nasa La Cosse case ka?
Madalas na tayong magkikita, Counselor.
Masaya 'yon. Dating gawi.
Ayos.
Sino 'yon?
Dating pulis na galit sa 'kin.
Ang dami nila, ha?
Lorna!
David, okay ka lang?
Hindi, tinawagan ako ng jail.
Si Julian...
Nasa ospital siya.
Sa prison wing?
Pinosasan nila lahat sa bus, pero claustrophobic kasi si Julian.
Nagka-panic attack siya, malala.
Hinimatay siya. Akala nila, 'yong puso niya.
Diyos ko.
Inoobserbahan pa siya. Pwede bang wala siya sa arraignment?
Hindi. Kailangang i-postpone.
Di na pwedeng patagalin 'yon. Kailangan niyang makalabas.
Hindi na niya kakayanin do'n!
Naku, David, I'm sorry.
Tulog na si Hayley, sa wakas.
Memorize ko na 'ata ang Goodnight Moon.
Nabalitaan ko 'yong sa Woodsen hearing, a.
Oo. Magpapainom ka.
Hindi, 'yong pinahiya mo si Bishop sa stand.
Kasalanan niya 'yon. Kasiraan siya sa kapulisan.
Okay, siguro nga, pero kailangan mo pa ring mag-ingat.
Matalas ang memorya ng mga gaya ni Bishop, sinasagad mo pa.
Hindi, Maggie. Pinagtatanggol ko lang 'yong client ko. Pero noted 'yan.
Salamat.
Ay, oo nga pala,
open ngayong weekend 'yong bahay na may bakuran para kay Hayley.
'Yong di natin afford?
Alam ko, mahirap,
pero masikip na 'to para sa 'tin.
Oo nga.
Baka magawan ko ng paraan.
Talaga?
'Yong Woodsen hearing.
- Si Jerry Vincent 'yong prosecutor, di ba? - Oo.
Sabi niya, magpa-private na daw siya.
Sabi ko na nga ba.
Ayun, kaya naisip ko, baka panahon na rin.
Barya lang ang kinikita ko sa public defenders.
Magandang experience 'yon, pero...
O, bakit?
Gusto mong maging tulad ng tatay mo?
Gusto kong mabili natin 'yong bahay.
Ano? Ayaw mong maging asawa ng private defense lawyer?
Masama na nga 'yong public defender.
Pag nag-private ka, baka di ko na kayanin sa office.
Alam mo, mahirap talaga 'yon.
Pero kakayanin natin.
Tiwala ako sa atin.
Talaga?
Oo.
Sige na nga.
Mag-promise ka lang.
Kahit ano.
Mag-iingat ka, Mickey.
Seryoso ako.
Promise.
Plano kong agahan ang pasok bukas.
Magdadala ako ng weights at bands para makapag-workout ka.
Makakatulong sa 'yo 'yon, pampawala ng stress.
Sa ibang araw na lang. Magkita tayo bukas, okay?
Eddie?
Ano ba naman 'to?
BATAY SA MGA NOBELA NI MICHAEL CONNELLY
Nagsalin ng Subtitle: Ivee Jade Tañedo